ועדת הכלכלה, כנסת 16, פרוטוקול מספר 296, 2004-11-15 11:00

שלום שמחון: הצעת חוק משק הדלק (הגבלת הפעלה ומכירת דלק לתחנות תדלוק הפועלות שלא כדין), התשס"ג-2003, והצעת החוק משק הדלק (הגבלת מכירה לתחנות תדלוק הפועלות שלא כדין), התשס"ג-2003.

שלום שמחון: מאחר ואני בישיבה הקודמת הקראתי מתוך איזה שהוא נייר שיכול היה להתפרש ממנו כאילו הוא נייר של משטרת ישראל, אז אני כבר אומר שזה לא נייר של משטרת ישראל.

שלום שמחון: מאחר וסגן ניצב מדינה לא היה איתנו בדיון הקודם, רציתי לשאול את עמדתו האישית והמקצועית לגבי מה צריך לעשות כדי לסגור את תחנות הדלק הפיראטיות.

יואב מדינה: צריך לייבש את תחנות הדלק ולהמשיך בפעילות האכיפה.

יואב מדינה: אם אתה מתכוון לרשימה החיובית או השלילית, אז העמדה של משטרת ישראל היא נגד קיומה של הרשימה השלילית.

שלום שמחון: יש פה מכתב של ניצב ברטי אוחיון, ראש אגף מבצעים, שבו כתוב כך: "בהמשך לישיבת ועדת הכלכלה של הכנסת מיום 18.10.2004, אתכבד להבהיר כי משטרת ישראל מתנגדת לקיומה של רשימה שלילית של תחנות דלק בגוף החוק שבו נדון.

שלום שמחון: יצויין כי עמדה זו נמסרה על ידי נציגות המשטרה ואף קיבלה ביטוי בפרוטוקול הדיון של הוועדה".

שלום שמחון: נניח שמה שמציע ניצב ברטי לא יהיה בגוף החוק, איך תוכל לעשות את מה שאת אומר?

שלום שמחון: לפי מה תחליט שהתחנה שלילית?

יואב מדינה: אני מחליט על תחנה שלילית לפי פרמטרים בדוקים וברורים, שנעשים בדרך כלל בוועדות המחוזיות במשרד הפנים ובוועדות פנימיות במשרד לתשתיות לאומיות.

יואב מדינה: רק לאחר קביעת כל הפרמטרים אנחנו יוצאים בהכרזה שהתחנה פיראטית.

יואב מדינה: אני רואה בעיה במתכונת של הצעת החוק הנוכחית.

יואב מדינה: בוא נניח שאני נהג של מכלית ואני הולך לפרוק 200 אלף ליטר לחברת אגד במסוף רידינג, האם מותר לי או אסור לי?

יואב מדינה: אסור לי , כי חברת אגד יכולה למכור את הדלק גם לאזרחים פרטיים.

יואב מדינה: חלק מהקיבוצים שהחזיקו תחנות פנימיות עברו למכירה של דלק לציבור הרחב.

יואב מדינה: האם זה פיראטי או לא פיראטי?

יואב מדינה: לי כנהג תהיה בעיה, כיוון שהוא לא יופיע לי ברשימה החיובית.

יואב מדינה: אגב, עד היום עוד לא הצלחנו לגבש רשימה חיובית.

אתי בנדלר: איך אתה יכול לגבש רשימה חיובית כשאין לך חוק?

יואב מדינה: יש הרבה בעיות שנובעות מהשטח.

יואב מדינה: היה מצב ביישוב מסויים שהכרזנו על תחנת דלק פיראטית ובעל התחנה שלף רשיון זמני מראש המועצה לקיום של תחנת דלק חוקית לכאורה.

יואב מדינה: הלכנו בהליך תביעתי דרך המשטרה.

יואב מדינה: שלפנו פסיקה של בית המשפט העליון מפברואר 2000 שאומרת, שגם אם יש לך רשיון זמני מראש הרשות הוא לא תקף אם לא מולאו התנאים של איכות הסביבה ושל משטרת ישראל.

יואב מדינה: המצב מבולבל כרגע מבחינת מה שיש לי כאיש שאוכף בשטח.

יואב מדינה: אנחנו כמשטרה נמשיך לאכוף עם כל הכלים שיש ברשותנו.

שלום שמחון: מה הם הכלים?

שלום שמחון: נניח שיהיה חוק שתהיה בו רשימה חיובית, האם זה מסדר את העניין כך שאפשר יהיה לסגור תחנות דלק פיראטיות?

יואב מדינה: זה מסדר את העניין, רק שתהיה רשימה.

יהודה זמרת: מה שיקרה הוא שבעל תחנת דלק ירוץ כדי לרשום את עצמו, לא מה שקורה כרגע שאנחנו מנסים לרוץ אחריהם.

יהודה זמרת: אם חברת דלק תדע שהיא תקבל דלק רק במידה והיא תירשם, מיד כל חברות הדלק יזרמו למשרדי המנהל וידאגו לבצע את הרישום.

יהודה זמרת: הבעיה של הרשימה החיובית תיפתר ביום שייקבע שחצי שנה ממועד כניסת החוק לתוקפו מי שלא רשום גם לא יקבל.

שלום שמחון: אני תדלקתי את האוטו לפני כמה ימים בתחנת דלק מסויימת.

שלום שמחון: המתדלק שאל אותי על החוק.

שלום שמחון: הוא אמר לי שהתחנה קיימת 70 שנה, היא החליפה 7 בעלים והוא לא מוצא את האישורים.

יהודה זמרת: רשיון עסק מתחדש.

יהודה זמרת: בן אדם שמגיע עם תעודה חתומה על ידי רשות הרישוי המקומית, מבחינתנו המנהל רשם אותו.

יהודה זמרת: אם אחד מהגורמים חושב שהרשיון בטל או מזוייף הוא צריך לפתוח בהליך משפטי כדי לבטל את הרשיון.

יהודה זמרת: ברגע שהרשיון יבוטל הוא יימחק מהרשימה.

יואב מדינה: מה לגבי התחנות הפנימיות?

יהודה זמרת: אני לא מדבר כרגע על התחנות הפנימיות.

יהודה זמרת: התחנות הפנימיות זה סיפור אחר.

יהודה זמרת: יש כרגע מחלוקת משפטית לגבי מה קורה עם תחנת תדלוק פנימית, האם היא טעונה רישוי עסקים או לא.

יהודה זמרת: קיבוץ שמנהל תחנת תדלוק יכול לטעון שהוא מספק רק לתושבים שלו ולכן המקום לא טעון רישוי עסקים.

יהודה זמרת: יש כרגע מחלוקת משפטית אם זה טעון רישוי עסקים או לא.

שלום שמחון: בסעיף 13 כתוב, שהוראות חוק זה לא יחולו על תחנות פנימיות.

שלום שמחון: אם תחנת התדלוק הפנימית מוכרת גם החוצה אז החוק הזה לא חל עליה.

יהודה זמרת: אז זאת לא תחנת תדלוק פנימית.

יהודה זמרת: ברגע שתחנת תדלוק פנימית מתחילה לספק לציבור הרחב היא מפסיקה להיות פנימית.

יהודה זמרת: יש מקרה שהתחנה אומרת שהיא פנימית אבל בפועל היא מוכרת לחיצוניים.

שלום שמחון: משרד הפנים גילה אוזלת יד בכל מה שקשור באכיפה של תחנות הדלק הפיראטיות.

יהודה זמרת: בית המשפט אמר שהוא מוציא צווי הפסקה, צווים שיפוטיים, הוא מנהל הליכים לתיאום בין כל המוסדות שביניהם יש מערך תיאום.

יהודה זמרת: ההליכים המשפטיים במדינת ישראל הם לא הליכים קצרים.

יהודה זמרת: אם סגרת תחנה בחלקה אחת, היא מקפצת לחלקה 2 .

יהודה זמרת: בית המשפט בא ואמר שהדרך היחידה שתעבוד זה על ידי סגירת הברז.

יהודה זמרת: אני לא מנהל את המרדף אחרי חלקה א' או חלקה ב'.

יהודה זמרת: במצב הקיים הזה אדם שלא ממלא אחר הוראות החוק לא מקבל דלק.

יהודה זמרת: זאת כל התכלית שעמדה ביסוד החוק הזה.

יעקב גזית: אני כמנהל חברת דלק מקבל הזמנה לספק לתחנה פנימית בטמרה.

יעקב גזית: איך אתה מונע ממני?

יעקב גזית: זה חוקי.

יהודה זמרת: אתמול התקיים דיון בוועדת שרים לענייני חקיקה.

יהודה זמרת: הועלתה הבעיה המסויימת של התחנה הפנימית.

גלי גרוס: אתמול התקיים דיון בוועדת שרים לענייני חקיקה בהצעת החוק הזאת.

גלי גרוס: הממשלה תומכת בהצעת החוק בכפוף לעקרונות מסויימים.

גלי גרוס: העיקרון הראשון הוא שהצעת החוק תדבר רק על רשימה חיובית, לא על רשימה שלילית.

גלי גרוס: העיקרון השני הוא שמי שיוכל להיכלל ברשימה החיובית הוא לא מישהו שהיה לו במועד כלשהו היתר בנייה או שהיה לו במועד כלשהו רשיון עסק, אלא מי שיש לו רשיון עסק או שהיתה לו בשנה שקדמה.

גלי גרוס: הצעת החוק אומרת שהיא לא חלה על תחנות פנימיות, אבל היא מגדירה תחנות פנימיות כתחנות תדלוק שמוכרות לציבור למרות שיש להן רשיון עסק או היתר בנייה למכור רק לצריכה עצמית.

גלי גרוס: אנחנו רוצים בהליך דו שלבי שהחוק יחול כלשונו.

גלי גרוס: אנחנו חושבים שנכון להיום יש עוד זמן.

גלי גרוס: משרד התשתיות עובד על הצעת חוק תחנות דלק זעירות.

שלום שמחון: מה הממשלה מבקשת?

שלום שמחון: הממשלה מבקשת דיון מחדש?

אתי בנדלר: הממשלה לא יכולה באמצעות פקידים.

אתי בנדלר: מי שיכול זה או השר או חברי כנסת.

גלי גרוס: זה התנאי לתמיכת הממשלה.

גלי גרוס: במידת הצורך הממשלה תגיש הסתייגויות משלה.

מודי בן-ש"ך: רשימה לבנה לא תהיה וגם לא יכולה להיות בסיטואציה הנוכחית במדינת ישראל.

מודי בן-ש"ך: ביקשתם לפני 3 שבועות, האם מישהו מסר לכם?

אתי בנדלר: אין הוראת חוק.

מודי בן-ש"ך: אתם לא תקבלו בשנתיים הקרובות רשימה כזאת.

מודי בן-ש"ך: לא קיבלם ולא תקבלו.

מודי בן-ש"ך: ל-50% מהעסקים בעיר תל-אביב אין רשיון.

מודי בן-ש"ך: בתחנות הדלק המצב הוא די טוב, אבל הוא די דומה למצב הזה.

מודי בן-ש"ך: אם אתה רוצה לעשות הליך שייקח שנתיים שלוש, אז יכול להיות שיש טעם ברשימה לבנה, אבל הבעיה שלנו היא כרגע.

מודי בן-ש"ך: בסוף אפריל היו 56 תחנות פיראטיות, ובסוף ספטמבר היו 85.

מודי בן-ש"ך: 27 תחנות נפתחו ברבעון האחרון.

מודי בן-ש"ך: אנחנו יושבים פה ומדברים על רשימות לבנות ועל רשימות שחורות.

מל פולישוק-בלוך: אתה רק מחזק את זה שאנחנו אומרים שצריך רשימה לבנה ולא שחורה.

מודי בן-ש"ך: רשימה שחורה תתמקד בפחות מ-100 תחנות שיגידו שאותן צריך לסגור.

מודי בן-ש"ך: לא הולכים על 900 תחנות, כי את הרשימה הזאת לא תצליחו ליצור.

אתי בנדלר: נניח שהוועדה תחליט שתהיה רשימה חיובית, וברשימה החיובית תהיה רשאית להיכלל כל תחנת תדלוק שניתן לה במועד כלשהו היתר בנייה או במועד כלשהו היה בידיה רשיון עסק, ותוטל חובה על הגורם המינהלי שיוסמך לכך - לצורך העניין מנהל לענייני הדלק במשרד לתשתיות לאומיות - לכלול כל תחנה שהמציאה אחד מהמסמכים האלה ברשימה, האם זה יכול לקדם את העניין ולהועיל כדי לא לספק דלק לתחנות הדלק הפיראטיות שאליהן מתכוונים המחוקקים?

מודי בן-ש"ך: מה מפריע לך שבחצי שנה תסמנו את המטרות לסגירה?

אתי בנדלר: המטרות לסגירה משתנות כל הזמן.

מודי בן-ש"ך: לרשויות האכיפה אין כוח.

אתי בנדלר: לסמן מישהו ברשימה שלילית זה הרבה יותר מסובך מאשר לכלול אותו ברשימה חיובית.

אתי בנדלר: יש כאן עניינים של שימוע.

אתי בנדלר: אי אפשר לכלול ברשימה בלי שיש שימוע.

אתי בנדלר: נניח שכבר כללו את תחנת אתי ברח' חיים 8, ומחר לא תהיה תחנת אתי אלא תחנת ענת ברח' חיים 28.

אתי בנדלר: זאת כבר תחנה חדשה שצריכים לגביה את כל ההליך מחדש.

מודי בן-ש"ך: הרשימה השחורה כבר קיימת.

אתי בנדלר: היא לצורכי תפעול פנימיים.

מודי בן-ש"ך: סגן ניצב מדינה אמר שהוא יכול לעשות, רק אין לו כוח.

מודי בן-ש"ך: אתם צריכים לתת לו כוח לפחות לתקופה מוגבלת.

יואב מדינה: אבל אני בעד רשימה חיובית.

עדנה הראל: יש עמדה של ראש אגף מבצעים.

עדנה הראל: העמדה של ראש אגף מבצעים היא נגד רשימה שחורה.

עדנה הראל: מה אמר מר מדינה?

עדנה הראל: אפשר לעשות רשימה שחורה לצרכים פנימיים.

עדנה הראל: הרשימה הרשמית לא יכולה להיות רשימה שחורה.

עדנה הראל: רשימה רשמית כרשימה שחורה היא רשימה שלא תאפשר לעבוד מבחינה המשפטית, כי לכלול גוף ברשימה שחורה רשמית זאת פעולה שכל הזמן תחייב את הממשלה לרוץ לבתי משפט ולהגן על הליכים מינהליים שהיא לא תוכל להגן עליהם.

עדנה הראל: הידיים של הממשלה יהיו כל הזמן כבולות.

עדנה הראל: מה הממשלה באה ואומרת?

עדנה הראל: הממשלה באה ואומרת שמבחינה מינהלית ומשפטית רשימה לבנה היא הרשימה היחידה שאפשר לפעול איתה, כאשר רשימה שחורה יכולה להיות לצורכי תפעול פנימיים.

עדנה הראל: מר מדינה יכול לעבור ליד התחנה של אתי, לשים אותה ברשימה שחורה שהיא לא רשימה פורמאלית, שהיא לא רשימה שצריך להגן עליה בבית משפט.

עדנה הראל: אמר מר בן ש"ך שלא תקבלו.

עדנה הראל: אני לא מבינה את האמירה הזאת.

עדנה הראל: אם תהיה הוראת חוק שבאה ואומרת לגופים שרוצים לקבל דלק שהם צריכים להגיש את ההיתרים שהיו להם או שיש להם, אז או שזאת תהיה עבירה אם הם לא יעשו את זה, או שזאת תהיה בחירה שלהם לא לקבל דלק.

עדנה הראל: מנכ"ל חברה לא מבין שכשהחוק מחייב להעביר אז הוא חייב לעשות את זה?

עדנה הראל: מה, הוא לא ישתף פעולה עם החוק?

יעקב גזית: נציגת משרד המשפטים אמרה שהמדינה לא תוכל להתמודד מול הטעויות החוזרות של בעלי התחנות הפיראטיות.

יעקב גזית: נסגרו בשנתיים שלוש האחרונות 250 תחנות, כאשר רק אחת או שתיים הלכו למשפט חוזר.

יעקב גזית: אני מבקש לא להלך אימים.

עדנה הראל: כמה נפתחו?

עדנה הראל: איך קוראים להן?

יעקב גזית: אני יכול לתת לך רשימה כמה נפתחו וכמה נסגרו.

יעקב גזית: הרשימות ישנן.

יעקב גזית: כל חברות הדלק בעמדה אחת.

יעקב גזית: מר מדינה הוא איש השטח של המשטרה.

יעקב גזית: הרשימה השחורה שעובדים עליה היום היא לא רשימה של המשטרה בלבד, היא רשימה שבדקו אותה משרד הפנים, המשטרה ומשרד התשתיות.

יעקב גזית: יחד כצוות הם מורידים תחנות.

יעקב גזית: מה באו הבכירים של הענף וביקשו?

יעקב גזית: רשימה שחורה זמנית.

שלום שמחון: חברת הכנסת מלי פולישוק מבקשת דיון חוזר על הסעיפים האלה.

מל פולישוק-בלוך: אם האלטרנטיבה היא שיחסלו לנו את החוק לעומת לעשות כמה שינויים, אז אני מעדיפה.

מל פולישוק-בלוך: .

אתי בנדלר: הוועדה אישרה בישיבתה הקודמת את סעיפים 1-5.

אתי בנדלר: הרשימה הזאת כוללת תיקונים לכל הסעיפים.

אתי בנדלר: מה שמתבקש זה לקיים דיון מחדש גם בסעיפים שהוועדה אישרה.

שלום שמחון: מי בעד לפתוח מחדש את סעיפים 1-5 לפי דרישת הממשלה?

שלום שמחון: ה צ ב ע ה בעד - 1 נגד - 2 אנחנו לא מקבלים את העניין.

שלום שמחון: נניח שמחר בבוקר יש רשימה חיובית ורשויות האכיפה יבדקו אותה.

שלום שמחון: רשות האכיפה תבוא לתחנת דלק פלונית, שכולם יודעים שהיא בסדר, ותבדוק אם היא בסדר.

שלום שמחון: היא לא תתעסק עם אותה תחנת דלק פיראטית.

דוד טל: למה רע שהם יבדקו?

דוד טל: אני מניח שאם התחנה ברשימה הלבנה, אז פחות יבדקו אותה.

דוד טל: אנחנו צריכים כל הזמן בקרה ופיקוח על מה שנעשה.

שלום שמחון: יש שתי תחנות ביציאה מירושלים, האחת פז, השנייה סונול.

שלום שמחון: אנחנו יודעים שהן לא תחנות פיראטיות.

עדנה הראל: אם הן ברשימה הלבנה, אז גמרת את העניין.

שלום שמחון: אני מציע לפצל מתוך החוק את העניין של הרשימה השלילית, לאשר את החוק כמו שהוא לקריאה שנייה ולשלישית, ולקיים דיון על המבנה של הרשימה השלילית.

מל פולישוק-בלוך: רעיון חכם.

שלום שמחון: מי בעד דיון מחדש בסעיפים שנוגעים לרשימה השלילית?

שלום שמחון: ה צ ב ע ה בעד - 2 נגד – 0 אנחנו אישרנו דיון מחדש בסעיפים שנוגעים לרשימה השלילית.

עדנה הראל: זה אומר שחלק מהתיקונים אנחנו נגיש כהסתייגויות.

מל פולישוק-בלוך: יש להניח שלא תצליחו כי הממשלה במיעוט.

אתי בנדלר: אני אצטרך להכין הצעת נוסח חדש באופן שלא תהיה התייחסות לרשימה שלילית.

אתי בנדלר: אני צריכה להגיש את הצעת הפיצול הזאת למליאה.

אתי בנדלר: אני מניחה שסעיפים 1-5 מאושרים כפי שהם, למעט כל מקום שיש בו התייחסות לרשימה השלילית.

שלום שמחון: 6.

שלום שמחון: "בית המשפט המוסמך לעניין סעיף זה הוא בית משפט שלום; בסעיף זה - בית המשפט.

שלום שמחון: (ב) כל אדם המוסמך להגיש תביעה לפי חוק התכנון והבנייה ולפי חוק רישוי עסקים, וכן מי שהיועץ המשפטי לממשלה הסמיכו לכך, לפי הצעת שר התשתיות הלאומיות, רשאי להגיש לבית המשפט בקשה למתן צו להפסקת פעילותה של תחנת תדלוק; בחוק זה - צו להפסקת פעילות".

אתי בנדלר: עו"ד זמרת הציע נוסח חלופי.

אתי בנדלר: כיוון שהוועדה לא סיימה את הדיון שלה בעניין היא גם לא אישרה את הסעיף.

שלום שמחון: סמכות מתן צו להפסקת פעילות 7(א) "בית המשפט רשאי לתת צו זמני או קבוע להפסקת פעילות נגד תחנת תדלוק, בעליה או מי שמפעיליה אם התקיים אחד מאלה: (1) תחנת התדלוק לא קיבלה היתר בנייה ורשיון עסק; (2) לתחנת התדלוק ניתן היתר בנייה או רשיון עסק, אך היא פועלת באופן שיש בו כדי לסכן חיי אדם ולגרום לפגיעה ניכרת בסביבה; (ב) במסגרת צו להפסקת פעילות רשאי בית המשפט לצוות על כל דרך הנראית לו מתאימה להפסקת פעילותה של תחנת תדלוק, ובכלל זה: (1) לצוות על הפסקת פעילותה של תחנת תדלוק לחלוטין או לתקופה שייקבע, אם בסגירת החצרים ואם בכל דרך אחרת הנראית לו המתאימה.

שלום שמחון: (2) להורות לאדם להימנע מלעשות כל פעולה בתחנת התדלוק כפי שיפורט בצו (3) להורות לאדם שלא להעביר לאחר את הבעלות או את החזקה בתחנת התדלוק (4) לצוות על מי שניהל או שהפעיל את תחנות התדלוק להימנע מכל פעולה לתקופה שתיקבע.

שלום שמחון: (ג) ניתן צו כאמור בסעיף קטן (ב), יציע התובע העתק ממנו למנהל ולמשטרה.

שלום שמחון: היתה תחנה כלולה ברשימת התחנות, יימחקה המנהל מהרשימה.

שלום שמחון: הוסיפה המשטרה לרשימה השלילית אלא אם כן קבע בית המשפט אחרת".

יעקב גזית: הייתי מוסיף סעיף קטן שמורה למשטרה לסייע לרשות באכיפת הצו.

אתי בנדלר: אתה רוצה שבית משפט יורה למשטרה לפעול לקיום הצו?

אתי בנדלר: את זה אני אכתוב בחוק?

יעקב גזית: כן.

מל פולישוק-בלוך: אולי צריך לכתוב פרק מסויים של זמן.

יעקב גזית: אנחנו עובדים פה עם עבריינים שלא מקיימים את הצו.

מל פולישוק-בלוך: אפשר לכתוב פרק זמן של 30 יום לסגירה.

יעקב גזית: שופט בבאר שבע כתב שהוא מצווה על כל שוטר במשטרת ישראל ועל כל מפקח בעיריית באר-שבע להיכנס לחצרים בהם מצוי עסק, להרחיק מהם כל טובין, ולנקוט בכל האמצעים לרבות שימוש בכוח סביר הדרוש בנסיבות העניין.

יעקב גזית: התחנה הזאת היתה צריכה להיסגר לפני חודשיים.

יהודה זמרת: הוא היה צריך לתת צו כניסה.

יעקב גזית: כשיש צו הם לא עושים.

יהודה זמרת: הסעיפים האלה נותנים סמכות לרשויות המקומיות ולכל מי שאמור לאכוף את חוק התכנון והבנייה ורישוי עסקים להוציא צווים, רק הם רק מבלבלים את הסמכות שיש להם על פי החוק.

יהודה זמרת: המטרה של החוק הזה היא לא לתת סעדים שכבר קיימים בחוק, אלא לצמצם אותם ולהגביר את הסמכות.

יהודה זמרת: לגבי כל פעולה בניגוד לחוק רישוי עסקים יש לנו צו מינהלי, צו שיפוטי.

אתי בנדלר: למה זה מצמצם?

יהודה זמרת: כי כתוב שתחנת התדלוק לא קיבלה היתר בנייה ואף לא רשיון עסק.

יהודה זמרת: אני לא יכול להפעיל את הסמכות אלא אם יש..

אתי בנדלר: מכוח החוק הזה.

אתי בנדלר: עו"ד זמרת, אל תטעה את הוועדה.

יהודה זמרת: אני מדבר על העולם המעשי, לא על העולם המשפטי.

יהודה זמרת: כאשר שופט רואה שיש נורמה שאומרת לתת צו רק במקרים כאלה, אז הוא אומר שזה לא נורא והוא לא נותן את הצו.

מל פולישוק-בלוך: מה שאתה אומר הוא שצריכים לסגור את הישיבה.

יהודה זמרת: אנחנו רוצים לעסוק כרגע בנושא של הזרמת הדלק.

יהודה זמרת: בנושא של הצווים, של בנייה, של סגירה הסמכויות קיימות בחוק רישוי עסקים ובחוק התכנון והבנייה.

יהודה זמרת: אנחנו מסמיכים את אותם אנשים.

מודי בן-ש"ך: כל העניין הוא להעביר סמכויות למינהל הדלק.

יהודה זמרת: למינהל הדלק יש גם היום סמכות.

מל פולישוק-בלוך: האפשרות של להורות על סגירה קיימת היום בחוק.

מל פולישוק-בלוך: המטרה שלנו היא לייבש את התחנות, לא לפקח אם בנו חוקי או לא בנו חוקי כי זה כבר קיים.

מל פולישוק-בלוך: הנושא של התכנון והבנייה לא הכרחי פה.

מל פולישוק-בלוך: אם זה יישאר זה עלול לגרום לפרשנות אחרת.

אתי בנדלר: הרעיון היה להוסיף גוף נוסף שיהיו לו סמכויות.

מל פולישוק-בלוך: אני מדברת על סעיף 7.

שמואל אנצ'ל: יש בדיון הזה הרבה מאוד אקדמיה ופחות עשייה בהקשר למה שקורה בשטח.

שמואל אנצ'ל: תחנות הדלק הן לא תחנות דלק, זה מכלי סולר שמוכרים לכל דיכפין ובכל מיני מקומות.

שמואל אנצ'ל: יש עשרות אלפי מכלי סולר.

שמואל אנצ'ל: כל מכל סולר חייב באישור של משרד העבודה והמשרד לאיכות הסביבה.

שמואל אנצ'ל: בלי זה הוא לא יכול להתקיים.

שמואל אנצ'ל: אנחנו מדברים על רשימה שלילית ועל רשימה חיובית.

שמואל אנצ'ל: אם תאסור מחר הצבת מכלי סולר, למעט מי שקיבל היתר, אז לא יהיו תחנות פיראטיות.

מל פולישוק-בלוך: זה רק מחזק את העובדה שאפשר להוציא את הסעיף הזה מפה.

שלום שמחון: מי נותן היתר להצבת מיכל כזה?

שמואל אנצ'ל: לאף אחד אין היתר.

שמואל אנצ'ל: יש לך היום עשרות אלפי מכלים במדינת ישראל.

שמואל אנצ'ל: לכל בעל משאית יש ליד הבית מכל, הוא לא צריך תחנת דלק.

שמואל אנצ'ל: לא חסרים כאלה שמוכרים לכל מי שבא להם.

שמואל אנצ'ל: זה לא חייב להיות בתחנות פנימיות.

שמואל אנצ'ל: אני מוכן על אלה לוותר, לטפל בהם בשלב ב' או ג', כולל אגד שמוכר היום.

שמואל אנצ'ל: הצינורות שמשמשים לממכר הכמות הכי גדולה של דלק פיראטי אלה אותם מכלים שאנחנו מדברים עליהם.

שמואל אנצ'ל: ברגע שנחתוך את הצינורות האלה יהיו פחות גניבות, תהיה פחות רשות פלסטינית.

שמואל אנצ'ל: אני מציע להוציא מהחוק את כל מכלי הסולר, כאשר כל בעל מכל סולר שירצה לקבל ייגש למינהל, למשרד העבודה ויבקש אישור.

שמואל אנצ'ל: זה הרבה יותר קל מאשר לעשות את הרשימות האלו.

יריב פקטה: יש כמה סיבות לכך שסעיפים 6 ו-7 נחוצים.

יריב פקטה: הסיבה הראשונה זה שהם מוסיפים סמכויות למינהל הדלק להגיש הליכים לבית משפט.

יריב פקטה: הפרקטיקה מלמדת שהדרכים האפקטיביות היחידות להתמודד עם התחנות הפיראטיות זה צווים לחילוט של הציוד ואז אין מכלים ולא ניתן למכור.

יריב פקטה: צריך להוסיף סעיף קטן בסעיף 7 שיאפשר חילוט הציוד.

שלום שמחון: אתה יכול להתייחס למה שאמר מר אנצ'ל?

יריב פקטה: אני חושב שמה שהוא אמר בכלל לא רלוונטי לסעיפים 6 ו-7.

יריב פקטה: הוא אמר משהו לגבי תחנות פנימיות.

יריב פקטה: אחד הסעדים בסעיף 7 זה להימנע מלעשות דיס-פוזיציה או כל פעילות.

יריב פקטה: זה בדיוק הדברים שהם עושים.

יריב פקטה: את זה אין בחוק.

שלום שמחון: אנחנו נוסיף את מה שאמרת.

שלום שמחון: המכלים של תחנות פיראטיות נמצאים באדמה?

מודי בן-ש"ך: גם וגם.

מודי בן-ש"ך: הם בדרך כלל על הקרקע.

שלום שמחון: למה שלא נגדע את העניין הזה של המכלים האלה?

ישראל יניב: יש אנשים שיש להם מכל לחימום בבית.

ישראל יניב: אתה עלול להגיע לאבסורדים.

שלום שמחון: אבל אני לא מוכר מהמכל שיש לי בבית.

שמואל אנצ'ל: החוק אומר שעד 2000 ליטר לא צריך רשיון.

אתי בנדלר: אם מינהל הדלק איננו מעוניין בסמכויות האלו כי אין לו כוח אדם, ואם אתם אומרים שכל הסמכויות האלו ממילא קיימות לבית משפט, ייתכן שיש מקום למחוק את הסעיפים האלה ולהוסיף רק סמכות - אם איננה קיימת - לנושא של חילוט ולנושא של מחיקה מהמרשם.

מל פולישוק-בלוך: אני בעד.

יריב פקטה: ואיסור דיס-פוזיציה שקיים בסעיף 7(2).

אתי בנדלר: צריך לבדוק איזה סמכויות.

אתי בנדלר: .

שלום שמחון: סגן ניצב מדינה, האם יש סיכוי שכשתהיה רשימה התחנות הפיראטיות ייעלמו עד שנת 2007?

יואב מדינה: אני לא יודע לענות לך.

שלום שמחון: ניצב ברטי יכול לענות על זה?

יואב מדינה: תשאל אותו.

ידידיה אריה: החוק הזה לא יביא למיגור טוטאלי של תחנות הדלק הפיראטיות.

ידידיה אריה: הפעילות של המשטרה היתה לפני החוק ותהיה גם אחרי החוק.

שלום שמחון: יש פה מסמך של המשרד לביטחון פנים, בו כתוב כך: "חשיבות התוכנית האסטרטגית לפיתוח בר-קיימא.

שלום שמחון: המדינה צריכה לדאוג לאזרחיה, לא רק לביטחון אלא גם לאיכות חיים.

שלום שמחון: לאיכות הסביבה היבטים כלכליים חשובים.

שלום שמחון: היכולת של מדינת ישראל להשתלב במדינות התעשייתיות בעולם מותנה ביכולתה לעמוד בתקינה הסביבתית המתקדמת.

שלום שמחון: המטרות העיקריות של התוכנית לפיתוח בר-קיימא הוא שוויון ושמירה על כך שהדורות הבאים ייהנו לפחות מאותה.

שלום שמחון: .

שלום שמחון: התוכנית האסטרטגית לפיתוח בר-קיימא של המשרד תעסוק בתחומים הבאים: 1.

שלום שמחון: תחנות דלק פיראטיות במדינת ישראל 2.

שלום שמחון: גניבת חול במחצבים 3.

שלום שמחון: התעללות בבעלי חיים.

שלום שמחון: להלן פירוט המשימות: צמצום מספר תחנות הדלק הפיראטיות במדינת ישראל ב-10% בכל אחת מהשנים 2005,2006 ו-2007.

שלום שמחון: מדיניות: איסוף מודיעין בתחנות דלק פיראטיות; הכנת סקירה מודיעינית על התופעה; הכוונת המחוזות לאיסוף מודיעין בתחום; גיוס מקורות והכוונת רכזי מודיעין בתחום תחנת הדלק הפיראטיות; תיאום הפעילות בין מפלגי המודיעין.

שלום שמחון: ." אתם מכירים את המדיניות הזאת?

ידידיה אריה: לא.

ידידיה אריה: האסטרטגיה הזאת אומרת שנמשיך גם עם החוק הזה וגם בלי החוק הזה לפעול בנושא תחנות דלק פיראטיות.

שלום שמחון: מדינה, אתה יודע על התוכנית הזאת?

יואב מדינה: אנחנו מבצעים היום אכיפה מכוח הוראות המפכ"ל מלפני שנה, ולפי חוק העונשין –1977.

יואב מדינה: אנחנו מגיעים לתחנה, תופסים את כל הציוד.

יואב מדינה: יש לנו מספר פסקי דין על פי חוק העונשין.

אליעזר כהן: הבעיה היא הכמות והעוצמה.

אליעזר כהן: הכמות לא תענה על הגידול הטבעי של התחנות הפיראטיות.

יואב מדינה: אנחנו מוכוונים דרך ראש אג"מ לטפל בנושא של תחנות דלק פיראטיות בתוכנית עבודה ל-2005.

יואב מדינה: זה אומר שכל המחוזות נכנסים להכוונה בנושא הזה.

יואב מדינה: התוכנית האסטרטגית שקראתי כרגע היא תוכנית שהוכנה על ידי עבור משנה למנכ"ל המשרד לביטחון פנים.

עדנה הראל: זה במסגרת החלטת הממשלה לפיתוח בר-קיימא.

יואב מדינה: בסך הכל האכיפה מתבצעת.

מודי בן-ש"ך: אף אחד לא מטפל בספקים.

שלום שמחון: אני מבקש לישיבה הבאה שניצב ברטי אוחיון יציע את הצעותיו לגבי התמודדות עם התופעה.

מל פולישוק-בלוך: אני מציעה לכם לעדכן את הנייר הזה, להעלות את הרף של הדרישות שלכם מעצמכם.

שלום שמחון: איך בכוונת המשטרה לאכוף את נושא תחנות הדלק הפיראטיות, ומה ועדת הכלכלה צריכה להוסיף בחקיקה כדי שיהיה יותר קל למשטרה לאכוף?

אתי בנדלר: הצעתי שבמקום סעיפים 6 ו7 המוצעים יהיה סעיף שיאמר שבית משפט, במסגרת ההליכים שמתנהלים לפניו לפי חוק תכנון ובנייה או לפי חוק רישוי עסקים, יהיה רשאי, בנוסף לכל צו אחר שהוא רשאי לתת, להורות גם על חילוט וגם על מחיקה מרשימת התחנות.

אתי בנדלר: צריך לבדוק את מה שאמר עו"ד פקטה בקשר לפסקאות (2),(3) ו-(4), אם הסמכויות האלו נתונות ממילא או שראוי גם אותן להשאיר.

אתי בנדלר: לכך אני צריכה את התייחסות משרד המשפטים.

שלום שמחון: אנחנו מאשרים את סעיפים 6 ו-7 במתכונת שתנוסח.

שלום שמחון: אנחנו מסמיכים את היועצת המשפטית שתנסח בהתאם לדברים שנאמרו.

אתי בנדלר: ופסקאות (2) ו(3), ככל שאין סמכויות, יתווספו.

אתי בנדלר: אם הן קיימות ממילא אין צורך.

שלום שמחון: 8.

שלום שמחון: (ב) "המוכר או המספק דלק בניגוד להוראות סעיף 2 דינו - מאסר 18 חודשים וקנס פי 10 מהקנס האמור בסעיף 61 א(3) לחוק העונשין התשל"ז-1977, ובהפרה חוזרת כפל הקנס האמור; (ב) הורשע אדם פעמיים במהלך 5 שנים במכירה או בהספקה של דלק בניגוד להוראות סעיף 2, רשאי בית המשפט להורות על מחיקת מבצע העבירה מהמרשם לתקופה ובתנאים כפי שיוצע לנכון".

גלי גרוס: המחלקה הפלילית במשרד המשפטים חושבת שמאסר של 18 חודשים לעבירה מהסוג שמתוארת כאן.

גלי גרוס: .

שלום שמחון: זאת עבירה חמורה.

שלום שמחון: הייתי נותן לו 36 חודשים.

גלי גרוס: מי שעובר על חוק רישוי עסקים או על חוק התכנון והבנייה זאת תחנת הדלק.

גלי גרוס: אתה עכשיו נותן עונש לחברת הדלק שמפרה את הוראות החוק בזה שהיא מוכרת.

גלי גרוס: אין ספק שזאת עבירה חמורה, אבל זאת לא עבירה חמורה עד כדי כך כמו העבירה של מי שעובר על חוק התכנון והבנייה.

מל פולישוק-בלוך: למה יש הבדל בין זה שמוכר לזה שקונה?

גלי גרוס: זה שקונה הוא לא זה שלא קיבל את ההיתרים או את רשיון העסק.

גלי גרוס: זה שמוכר עובר על הוראות החוק הזה.

גלי גרוס: אנחנו מציעים מאסר של 6 חודשים, לא מאסר של 18 חודשים.

דוד טל: ההסתייגות שלי היא אומרת 24 חודשים.

גלי גרוס: יש פסיקה של בית המשפט העליון, שמבקשת לא לכתוב הרשעה חמורה יותר בעבירה חוזרת כי יש עם זה בעיה של דעה קדומה נגד הנאשם בשלב הגשת כתב האישום.

יריב פקטה: העונש צריך להיות כמו של סוחר סמים, לא נרקומן.

שלום שמחון: יש הצעה של דוד טל ל-24 חודש, הצעת החוק שמציעה 18 חודש, וההצעה של משרד המשפטים ל-6 חודשי מאסר.

שלום שמחון: לי אין בעיה שזה יהיה 24 חודשים.

מל פולישוק-בלוך: גם לי.

דוד טל: הוועדה מחליטה שזה יהיה 24 חודשים.

יוסי אנטרוג: נניח סדרן בחברה שלי קיבל הזמנה ובשוגג שלח לתחנה פנימית.

דוד טל: שיגיד את זה בבית משפט.

שלום שמחון: מי בעד 24 חודשים?

שלום שמחון: ה צ ב ע ה בעד - 3 נגד – 0 אושר

שלום שמחון: המילים "פעמיים במשך 5 שנים" יימחקו.

גלי גרוס: זה צריך להיות גם ב(א) וגם ב(ב).

אתי בנדלר: המרשם זה משהו אחר לגמרי.

אתי בנדלר: המרשם זה משהו שמתנהל לפי חוק אחר.

אתי בנדלר: כל ספק דלק צריך להירשם במינהל הדלק.

אתי בנדלר: הוא מחוייב מכוח אותו חוק להחזיק מלאי חירום.

אתי בנדלר: מחיקה מהמרשם אומרת שלחברת הדלק אסור להמשיך לפעול במדינת ישראל.

אתי בנדלר: לדעתי זאת סנקציה מרחיקת לכת.

אתי בנדלר: צריך לשקול אם להשאיר את סעיף קטן (ב).

גלי גרוס: ביקשתי רק למחוק את המילים "פעמיים במשך 5 שנים".

אתי בנדלר: אבל המשמעות היא שעל כל הרשעה אפשר למחוק ספק דלק מהמרשם.

גלי גרוס: זה לשיקול דעתו של בית המשפט.

מל פולישוק-בלוך: זה קצת מרחיק לכת לדעתי.

שלום שמחון: חברת הכנסת מלי פולישוק, אנחנו יכולים למחוק את ה-5 שנים?

מל פולישוק-בלוך: כן.

שלום שמחון: אנחנו מקבלים את עמדת הממשלה ומוחקים גם ב(א) וגם (ב). 9.

שלום שמחון: (א) "נושא משרה בתאגיד חייב לפקח ולעשות כל שניתן למניעת עבירה לפי סעיף 2 בידי התאגיד או עובד מעובדיו.

שלום שמחון: המפר הוראת סעיף זה דינו - מאסר של שישה חודשים וקנס פי 10 מן הקנס האמור בסעיף 61(א)(3) לחוק העונשין.

שלום שמחון: לעניין חוק זה – נושא משרה בתאגיד, דירקטור, מנהל פעיל בתאגיד או בעל תפקיד אחר בתאגיד האחראי מטעם התאגיד על התחום שבו נעברה העבירה.

שלום שמחון: (ב) נעברה עבירה לפי סעיף 2 בידי תאגיד או בידי עובד מעובדיו, חזקה היא כי נושא משרה בתאגיד הפר חובתו לפי סעיף קטן (א) אלא אם כן הוכיח כי עשה כל אשר ניתן למניעת העבירה".

גלי גרוס: אם נושאי המשרה עשו את העבירה בעצמם הם נכנסים לסעיף של אדם שמכר דלק.

גלי גרוס: הכוונה פה היא שיש להם חזקה שהם אחראים על הפעולות שהתאגיד עשה, אפילו אם הם לא ביצעו אותן.

שלום שמחון: הממשלה מציעה פי 5, אנחנו מציעים פי 10.

גלי גרוס: אנחנו רוצים ללא מאסר.

מל פולישוק-בלוך: אפשר קנס פי 10 בלי מאסר?

גלי גרוס: אנחנו חושבים שזה צריך להיות חצי מהעבירה המהותית של מי שעבר את העבירה עצמה.

שלום שמחון: מי בעד סעיף 9 כמו שהוא, שירים את ידו?

שלום שמחון: ה צ ב ע ה בעד – 3 נגד – 0 הסעיף אושר כלשונו 10.

שלום שמחון: "היה למנהל יסוד סביר להניח כי אדם מוכר או מספק דלק בניגוד להוראות סעיף 2, רשאי הוא, בהחלטה מנומקת, לאחר שנתן לו הזדמנות להשמיע את טענותיו, להטיל עליו עיצום כספי בשיעור הקנס הקבוע בסעיף 61(א)(3 לחוק העונשין, ובהפרה חוזרת – כפל ייצוג כאמור על עיצום כספי לפי זה יחולו הוראות סעיפים 14-19 לחוק ההסדרים".

שלום שמחון: מי בעד סעיף 10?

שלום שמחון: ה צ ב ע ה בעד- פה אחד סעיף 10 אושר.

שלום שמחון: 11 (א)"לשם פיקוח על ביצוע הוראות חוק זה, רשאי המנהל או עובד המדינה שהשר הסמיך לכך בכתב (1) להיכנס לכל מקום שבו מבוצעת מכירה או אספקה של דלק, לדרוש מכל אדם במקום שיציג בפניו את היתר הבניה של תחנת התדלוק או רישוי העסק של העסק (2) להיכנס לכל מקום שבו מנוהלים עסקיו של מי שמוכר או מספק דלק ולכל מקום שיש לו חשד סביר כי מבוצעת בו פעילות של תחנת תדלוק; לדרוש מכל אדם במקום או כל נושא משרה בתאגיד המוכר לו או המספק דלק למסור לו מידע ומסמכים הנוגעים למכירה ולאספקה של דלק לתחנת תדלוק הכלולה ברשימת התחנות או ברשימה השלילית או לאספקה או למכירה של דלק בידי תחנות תדלוק כאמור לעיל ומסמכים וכל חפץ לרבות מסמך הקשור למכירה ולאספקה של דלק או הקשור לרשיון העסק או להיתר הבנייה של תחנת התדלוק.

שלום שמחון: (3) לדרוש ולקבל מרשות רישוי מידע הדרוש לו לשם ביצוע תפקידיו לפי חוק זה.

שלום שמחון: בפסקה זו רשות רישוי הרשות המקומית כמשמעותה בסעיף 5(א)(1) לחוק רישוי עסקים -מי שהוסמך לפי סעיף 5(א)(2) לחוק האמור הוועדה המקומית או רשות רישוי מקומית כמשמעותה בחוק התכנון והבנייה.

שלום שמחון: (ב) מסמכים וחפצים שנתפסו כאמור בסעיף קטן (א) יוחזרו למי שממנו נלקחו לא יאוחר בתום 3 חודשים מיום שנתפסו, אלא אם כן הם דרושים לשם ניהול הליך פלילי או מינהלי.

שלום שמחון: (ג) לא יתמנה המפקח לפי חוק זה אלא אם כן קיבל הכשרה מתאימה כפי שקבע המנהל, בתיאום עם המשטרה".

שלום שמחון: מי בעד?

שלום שמחון: ה צ ב ע ה בעד - 2 נגד - 0 סעיף 11 מאושר.

אתי בנדלר: בפסקה (2) אני מוחקת את המילים "ברשימה השלילית".

שלום שמחון: 12 (א) "מכות לתת צו להפסקת פעילות אין בה כדי לפגוע בסמכות אחרת לפי כל דין אחר.

שלום שמחון: (ב) אין בהגשת ערעור על מתן צו להפסקת פעילות כדי לאחד את ביצועו של צו כאמור אלא אם כן הורה בית המשפט אחרת" 13.

שלום שמחון: "וראות חוק זה לא יחולו על תחנות תדלוק פנימיות"

מל פולישוק-בלוך: סעיף 12 לא מיותר?

אתי בנדלר: זה יהיה מיותר אחרי הניסוח מחדש של סעיף.

אתי בנדלר: .

גלי גרוס: כרגע תחנת תדלוק פנימית מוגדרת בחוק כתחנת תדלוק שמוכרת לציבור אבל יש לה רשיונות לפעול רק לצריכה עצמית.

שלום שמחון: החוק הזה לא יחול על תחנות הדלק הפנימיות.

שלום שמחון: אם הממשלה תרצה באיזה שהוא שלב לדבר על הפיצול של הפרק, שתבוא ונדבר על זה.

גלי גרוס: כל תחנה יכולה לבוא ולהגיד שהיא תחנת תדלוק פנימית ולכן היא לא כלולה בחוק.

גלי גרוס: הבעיה היותר גדולה היא שיכולה להיות תחנה שמוכרת לציבור, שלפי הגדרת החוק היא תחנת תדלוק פנימית והיא לא צריכה להיכנס לרשימה, אבל חברת הדלק שהולכת למכור לה צריכה לבדוק אם היא נמצאת ברשימה, ואם היא לא נמצאת ברשימה היא צריכה לבדוק אם יש לה רשיון עסק.

שלום שמחון: נניח שנסעתי לגליל ובטעות תדלקתי בקיבוץ.

שלום שמחון: מה זה אומר?

שלום שמחון: שביום ראשון בבוקר אי אפשר לספק לה?

גלי גרוס: אני מדברת כרגע רק על הבעיה בחוק כפי שהוא מנוסח.

גלי גרוס: מה אתה עושה כאשר אתה נכנס לחברת דלק כשהחברה שמוכרת לה לא ברשימה?

גלי גרוס: יכול להיות שהיא לא אמורה להיות ברשימה כי היא תחנת דלק פנימית , אבל יכול להיות שהיא לא ברשימה כי היא תחנת תדלוק פיראטית.

גלי גרוס: חברת הדלק שבאה למכור דלק לתחנת תדלוק מסויימת, צריכה לבדוק בנוסף לשאלה אם היא נמצאת ברשימה או לא נמצאת ברשימה גם אם יש לה רשיון עסק או היתר בנייה לפעול כתחנת תדלוק פנימית לצריכה עצמית בלבד.

גלי גרוס: אנחנו לא מציעים שלתחנת תדלוק פנימית שמוכרת לציבור אי אפשר יהיה למכור דלק, אנחנו מציעים שהחוק הזה יחול על תחנת תדלוק אם היא מוכרת לצריכה עצמית או לציבור, רק שהיא תצטרך להציג בפני מנהל הדלק שיש לה אישורים לפעול בצורה כלשהי.

גלי גרוס: בשלב ב' אנחנו מבקשים שהיא תצרף תצהיר שהיא באמת לא מוכרת לציבור.

גלי גרוס: החוק כפי שהוא מנוסח כרגע יוצר בעיה ביישום מבחינת חברות הדלק.

שלום שמחון: נניח היה כתוב בסעיף 13 שהוראות חוק זה לא יחולו על תחנות תדלוק פנימיות.

גלי גרוס: לא היה ברור מה זה.

גלי גרוס: הבעיה נובעת מהגדרת תחנת תדלוק.

גלי גרוס: תחנת תדלוק בהגדרה אומרת רק מי שמוכר לציבור.

גלי גרוס: אתה בא ואומר אחר כך שתחנת תדלוק פנימית היא מי שמוכרת לציבור אבל יש לה רשיון.

גלי גרוס: .

אליעד שרגא: היא לא מוכרת לציבור.

עדנה הראל: אנחנו מציעים להוסיף אותה לתוך הרשימה הלבנה.

גלי גרוס: היא צריכה להיות ברשימה, כי חברת הדלק צריכה לדעת שאפשר למכור לה.

מל פולישוק-בלוך: בסעיף 3 כתוב לך מי יהיה ברשימת התחנות.

מל פולישוק-בלוך: ברשימה החיובית צריכה להיכלל מי שיש לה אישור לתחנת תדלוק פנימית.

מל פולישוק-בלוך: כמו שהם מוכיחים את שני הסעיפים כך הם יוכיחו גם שהם קיבלו אישור לפנימי.

אליעד שרגא: תחנת תדלוק פנימית לא אמורה למכור לציבור.

אליעד שרגא: תכתוב תחנה בלי תדלוק.

מל פולישוק-בלוך: אתה צריך להגדיר את המילה "תחנה".

לאה ורון: זה מעשי מבחינת חברות הדלק?

יוסי אנטורג: יש עשרות אלפי תחנות פנימיות, כי כמות המכלים שייצרנו היא עצומה.

יוסי אנטורג: כאן צצה השאלה מי מוכר החוצה ומי לא.

יוסי אנטורג: פעם הייתי מנכ"ל "דור" ועמדתי למשפט על תחנה שקיבלתי עליה היתר.

יוסי אנטורג: היתה תחנת דלק כולל בנזין של דור כימיקלים.

יוסי אנטורג: בבית משפט טענו שאני מתדלק לעובדי החברה.

יוסי אנטורג: אין לזה פתיחה וסוף.

יוסי אנטורג: לחבר קיבוץ זה רק אם הוא חבר, או שמספיק שהוא גר שם?

יוסי אנטורג: הדבר הזה לא ייגמר לעולם.

יוסי אנטורג: צריך לשים מסגרת שבה כל דבר שאין לו היתר מקבל צו סגירה.

יוסי אנטורג: אתה שם פתק במקום על כך שתוך 72 שעות אם הוא לא ערער אז הוא אוטומטית נופל בשחורה.

יוסי אנטורג: זה מה שבעיני צריך לעשות.

שלום שמחון: אני אומנם לא רוצה לחסל את תחנות הדלק הפנימיות, אבל מצד שני אני לא רוצה לעשות חוק.

שלום שמחון: .

מל פולישוק-בלוך: שלום, יש כאן הגדרה לתחנת תדלוק פנימית.

אתי בנדלר: הבעיה לא בהגדרה.

שלום שמחון: יש הגדרה כזאת?

מל פולישוק-בלוך: יש בתקנות רישוי עסקים הגדרה לתחנת תדלוק פנימית – "אתר להכנסת נפט לתדלוק רכב לצריכה עצמית ובכמות שאינה עולה.

מל פולישוק-בלוך: .

מל פולישוק-בלוך: "

שלום שמחון: אני לא רוצה להרע, אבל גם לא לתת להם רשות להשתולל.

חגית אייזנמן: הבעיה היא לא בהגדרה.

אתי בנדלר: בהצעת החוק כפי שהוועדה גיבשה תהיה רשימה חיובית.

אתי בנדלר: אנחנו שמנו בצד את הרשימה השלילית.

אתי בנדלר: נניח אני מספקת דלק.

אתי בנדלר: למי אני רשאית לספק?

אתי בנדלר: למי שכלול ברשימה החיובית וכן לתחנת תדלוק פנימית.

אתי בנדלר: מדוע?

אתי בנדלר: כי החוק לא חל על תחנת תדלוק פנימית.

אתי בנדלר: למי שכלול ברשימה זה ברור.

אתי בנדלר: נניח שתחנה אינה כלולה ברשימה, עדיין ייתכן שאני רשאית לספק לה דלק כי היא תחנת תדלוק פנימית.

אתי בנדלר: אין לי שום רשימה שלפיה אני יודעת אם היא תחנה פיראטית או היא תחנת תדלוק פנימית.

גלי גרוס: ההצעה שלי היא שתחנת תדלוק תוגדר כתחנת תדלוק שמוכרת לציבור או לצריכה עצמית, וכל התחנות, גם הפנימיות וגם החיצוניות, ייכללו ברשימה של מנהל מינהל הדלק, כשהפנימיות יצטרכו להראות שיש להן אישור חיצוני.

גלי גרוס: .

יעקב גזית: מדובר באלפי תחנות.

אסף מאיר: אני הייתי בעד הנוסח שהתחנות הפנימיות יוחרגו.

גלי גרוס: ההצעה שלי לא באה ודורשת בשלב הזה שפנימית תמכור רק לצריכה עצמית.

גלי גרוס: אני מציעה שתהיה רשימה שתכלול גם את הפנימיות וגם את הציבורית, זאת אומרת מי שיש לו היתרים לפעול כפנימית ומי שיש לו היתרים לפעול כציבורית.

שלום שמחון: חברת הכנסת פולישוק אמרה להוסיף בסעיף 3(ד) את התחנות הפנימיות.

גלי גרוס: אבל אז הגדרת תחנת תדלוק לא מסתדרת.

גלי גרוס: פירוש ההגדרה של תחנת תדלוק הוא שהיא מוכרת רק לציבור.

גלי גרוס: אנחנו רוצים לכלול ברשימה גם מי שמוכר לצריכה עצמית.

גלי גרוס: צריך בהגדרת תחנת תדלוק שזה יהיה מי שמוכר לצריכה עצמית או לציבור.

מל פולישוק-בלוך: אבל זה מה שכתוב.

יעקב גזית: משרד התשתיות לא מסוגל לנהל 300 תחנות, 500 תחנות.

חגית אייזנמן: משרד התשתיות לא מנהל רשימה כי אין לאף אחד חובה לתת את הרשימה.

חגית אייזנמן: תפסיקו עם הטיעון שאין לו שום ביסוס.

קריאה: אני מבין את הבעיה שהתעוררה.

קריאה: הפתרון של הכללה ברשימה הוא לא פרקטי משום שמדובר באלפי תחנות.

קריאה: החוק מטיל אחריות על נושאי משרה אם הם לא עשו כל מה שניתן על מנת לוודא שהם לא עוברים עבירה.

קריאה: זה אומר שכאשר חברת דלק מוכרת למישהו שמגדיר את עצמו כתחנה פנימית, היא לא תוכל להסתפק בזה שהוא אמר שהיא תחנה פנימית כי זה לא כל מה שניתן, יצטרכו לבצע איזו שהיא בדיקה פנימית שאכן מדובר בתחנה שיש לה כזה רשיון למכור רק לצריכה עצמית.

קריאה: ההגדרות הנוכחיות מכסות גם את הבעיה הזאת.

מל פולישוק-בלוך: לפי דבריך צריך להכניס את זה בסעיף 3.

קריאה: לא צריך, כי אם חברת דלק תאמר שהיא לא עברה עבירה מכיוון שהיא מכרה לתחנה פנימית, אז ישאלו אותה איך היא יודעת שזאת תחנה פנימית.

קריאה: היא תגיד שהיא אמרה לה.

קריאה: אם התשובה תהיה שהיא אמרה לה, זה לא נקרא שהוא עשה כל מה שניתן.

אליעד שרגא: יכול להיות שצריך לטפל טיפול מערכתי בכל המכלים, בין אם זה מכלים של נפט של 300 ליטר ובין אם מדובר במכלים של 20 אלף ליטר.

אליעד שרגא: אסור לשכוח למה התכנסנו.

אליעד שרגא: יש פה איזה שהוא ניסיון.

אליעד שרגא: זה הרע במיעוטו.

אליעד שרגא: האבחנה נעשתה על ידי כך שבאנו וכתבנו שתחנות דלק פנימיות הן תחנות שמוכרות רק פנימה ולא החוצה.

אליעד שרגא: ברור שתחנה דלק שמוכרת החוצה מפרה את ההגיון שעומד מאחוריה ואז היא ברת ענישה.

אליעד שרגא: האכיפה לא נעשתה טובה יותר.

אליעד שרגא: יש פה איזה שהוא כלי.

אליעד שרגא: אני חושב שצריך להישאר במסגרת הקווים ששירטטנו לעצמנו בתחילת הדרך.

שלום שמחון: מי בעד 13?

שלום שמחון: ה צ ב ע ה בעד - 2 נגד – 0 סעיף 13 מאושר.

אתי בנדלר: סעיף 12 נמחק.

שלום שמחון: 14.

שלום שמחון: "הוראות חוק זה באות להוסיף על הוראות כל דין ולא לגרוע מהן, ואין בהן כדי להתיר הפעלת תחנת תדלוק הפועלת שלא כדין לפי כל חיקוק אחר".

שלום שמחון: ה צ ב ע ה בעד - 2 נגד – 0 סעיף 14 מאושר.

שלום שמחון: 15. "שר התשתיות הלאומיות ממונה על ביצוע חוק זה למעט סעיף 4, והוא רשאי, באישור ועדת הכלכלה של הכנסת, להתקין תקנות לביצועו, ובכלל זה לעניין ניהול רשימת התחנות לרבות הפרטים שניתן לדרוש לכלול באותה רשימה".

שלום שמחון: מי בעד סעיף 15?

שלום שמחון: ה צ ב ע ה בעד - 2 נגד – 0 סעיף 15 מאושר.

שלום שמחון: תיקון חוק בתי משפט לעניינים מינהליים 16.

שלום שמחון: "בחוק בתי משפט לעניינים מינהליים התשס"ה-2000 בתוספת הראשונה, בסופה יבוא: "משק הדלק, החלטה של המנהל והחלטה של המשטרה, לפי סעיף 4 לחוק משק הדלק (איסור מכירת דלק לתחנות תדלוק מסויימות), התשס"ד2004.

שלום שמחון: מי בעד סעיף 16?

שלום שמחון: ה צ ב ע ה בעד - 2 נגד – 0 סעיף 16 מאושר.

שלום שמחון: 17.

שלום שמחון: בחוק רישוי עסקים התשכ"ח-1968, אחרי סעיף 3(א) יבוא: "אחסנת נפט" 3(ב) על אף האמור בכל דין לפי החוק למחסנים קמעונאיים לאיחסון נפט לא יינתן אלא אם כן מכירת הנפט למחסן כאמור היא למילוי כלי רכב המיועדים להובלת מוצרי נפט בלבד".

יהודה זמרת: צריך לבדוק אם יש צורך בזה.

שלום שמחון: אם אין צורך בזה נצטרך להפעיל שיקול.

אתי בנדלר: אין כאן עניין של שיקול דעת.

אתי בנדלר: אני רוצה עמדה חד-משמעית של משרד התשתיות הלאומיות.

שלום שמחון: אנחנו מאשרים את 17, אלא אם תבוא עמדה שתגיד שאין בזה צורך.

אתי בנדלר: הנושא שכלול בסעיף 17 נכלל בתקנות שאישרה הוועדה.

אתי בנדלר: יש סעיף של תחילה.

אתי בנדלר: האם אתם מעונינים שיהיה כלול בחוק תוך כמה זמן צריך להגיש את האישורים לצורך הכנת הרשימה?

שלום שמחון: הממשלה מציעה שתחילתו של חוק זה יהיה בתום 3 חודשים מיום פירסומו.

שלום שמחון: זה סביר?

חגית אייזנמן: בתנאי שתוך חודש יביאו את כל האישורים.

מל פולישוק-בלוך: אתם תוציאו את ההנחיות שלכם.

אתי בנדלר: תוך כמה זמן לוקח לעשות רשימה?

אתי בנדלר: כדי שהחוק יוכל להיות מופעל צריכים להכין רשימת תחנות מרשימת התחנות כפי שקבענו.

אתי בנדלר: כדי שתוכן רשימה כזאת, צריכות כל החברות לפנות ולהמציא את האישורים למנהל, מתוך הנחה שעד מועד מסויים יהיו כולן כלולות ברשימה.

אתי בנדלר: צריך לדעת מה פרק הזמן הנדרש לצורך המצאת האישורים.

אתי בנדלר: תוך כמה זמן תושלם הכנת הרשימה כדי שאפשר יהיה להתחיל?

אתי בנדלר: חודשיים לתחילה כדי להמציא את האישורים?

אתי בנדלר: בוא נגיד שתחילת כל הסעיפים בתום 60 ימים מיום פירסומו של החוק, ותחילת הסעיף שמדבר על הכנת הרשימה והמצאת האישורים יהיה מיידית.

גלי גרוס: משרד התשתיות רוצה לוח זמנים.

חגית אייזנמן: אם בתום 60 יום הם יגישו לנו את כל המסמכים, אני לא אוכל בתוך יום אחד להכין את הרשימה.

מל פולישוק-בלוך: חודש וחצי עד שהם יגישו לנו את כל המסמכים, ועוד חודש וחצי מיום שיהיו להם את כל המסמכים.

אתי בנדלר: 45 ימים ראשונים להגשת הבקשה, ועוד 45 ימים למשרד התשתיות הלאומיות להכנת הרשימה.

אתי בנדלר: תחנה שתגיש בעוד 46 ימים את האישורים, בעוד 50 ימים את האישורים זה לא אומר שהיא לא יכולה להיכלל ברשימה, אלא היא תהיה כלולה ב-45 ימים שלאחר מכן.

שלום שמחון: אנחנו מדברים על 45 ו-45.

שלום שמחון: מי בעד?

שלום שמחון: ה צ ב ע ה בעד - 2 נגד – 0 מי בעד הצעת החוק עם כל התיקונים שעשינו לקריאה שנייה ושלישית?

שלום שמחון: ה צ ב ע ה בעד - 2 נגד – 0 הצעת החוק אושרה לקריאה השנייה והשלישית.

יהודה זמרת: משרד הפנים שומר לעצמו את הזכות להגיש הסתייגות.